Proposta għal Deċiżjoni ta' Implimentazzjoni tal-Kunsill li tawtorizza lir-Repubblika tal-Latvja biex tapplika miżura ta' deroga mill-Artikolu 287 tad-direttiva tal-Kunsill 2006/112/KE dwar is-sistema komuni ta' taxxa fuq il-valur miżjud /* KUMM/2010/0360 finali - NLE 2010/0193 */





[pic] | IL-KUMMISSJONI EWROPEA | Brussel 5.7.2010 KUMM(2010)360 finali 2010/0193 (NLE) Proposta għal DEĊIŻJONI TA' IMPLIMENTAZZJONI TAL-KUNSILL li tawtorizza lir-Repubblika tal-Latvja biex tapplika miżura ta' deroga mill-Artikolu 287 tad-Direttiva tal-Kunsill 2006/112/KE dwar is-sistema komuni ta' taxxa fuq il-valur miżjud MEMORANDUM TA' SPJEGAZZJONI KUNTEST TAL-PROPOSTA | 110 | Ir-raġunijiet u l-għanijiet tal-proposta Skont l-Artikolu 395(1) tad-Direttiva 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (minn hawn 'il quddiem 'id-Direttiva dwar il-VAT'), il-Kunsill, li jaġixxi unanimament fuq proposta mill-Kummissjoni, jista' jawtorizza lil kwalunkwe Stat Membru li japplika miżuri speċjali għal deroga mid-dispożizzjonijet ta' dik id-Direttiva, sabiex jissimplifika l-proċedura tal-ġbir tal-VAT jew sabiex jippreveni ċerti tipi ta' evażjoni jew evitar tat-taxxa. B'ittra rreġistrata mas-Segretarjat Ġenerali tal-Kummissjoni fis-17 ta' Frar 2010, il-Latvja talbet awtorizzazzjoni biex teżenta persuni taxxabbli li d-dħul tagħhom mhux aktar minn EUR 50 000. B’konformità mal-Artikolu 395(2) tad-Direttiva 2006/112/KE, il-Kummissjoni infurmat lill-Istati Membri l-oħra b’ittra datata l-4 ta’ Mejju 2010 bit-talba li saret mil-Latvja. Permezz ta' ittra datata s-7 ta' Mejju 2010, il-Kummissjoni nnotifikat lil-Latvija li kellha l-informazzjoni kollha meħtieġa biex tqis it-talba. | 120 | Il-kuntest ġenerali Il-Kapitolu 1 tat-Titolu XII tad-Direttiva dwar il-VAT jippermetti l-possibbiltà li l-Istati Membri japplikaw skemi speċjali għall-impriżi żgħar, inkluża l-possibbiltà li jkunu eżentati persuni taxxabbli b'inqas minn ċertu fatturat annwali. Din l-eżenzjoni timplika li persuna taxxabbli ma għandhiex għalfejn iżżomm il-VAT fuq il-provvisti tagħha u, konsegwentement, ma tistax tnaqqas il-VAT minn fuq l-elementi produttivi tagħha. Dan il-limitu tal-fatturat annwali hu differenti bejn Stat Membru u ieħor, b'mod partikolari skont id-data tal-adeżjoni tagħhom. Għall-Istati Membri li daħlu wara l-1 ta' Jannar 1978, il-limitu tal-fatturat annwali ġie ffissat bl-Artikolu 287 tad-Direttiva tal-VAT. Il-limitu għal-Latvja ġie ffissat għal EUR 17 200 li huma ekwivalenti għal LVL 10 000, kalkolati skont ir-rata ta' skambju fil-jum tal-adeżjoni (l-Artikolu 287(10) tad-Direttiva dwar il-VAT). It-talba Latvjana għal deroga qed tfittex li tissimplifika s-sistema tal-VAT għall-intrapriżi ż-żgħar billi tintroduċi din il-miżura ta' simplifikazzjoni għall-persuni taxxabbli b'fatturat annwali ta' mhux ogħla minn EUR 50 000. Din il-miżura ser tnaqqas b'mod sinifikanti l-piż fuq dawk in-negozji eleġibbli għall-iskema u teħlishom minn ħafna mill-obbligi tal-VAT skont l-arranġamenti tal-VAT. L-iskema mhux se tkun obbligatorja għall-persuni taxxabbli, u jekk il-limitu jiżdied, il-Latvja qed tbassar li madwar 60% tal-persuni taxxabbli eliġibbli (32 494 persuni taxxabbli fl-2008) jagħmlu użu mill-miżuri ta' simplifikazzjoni. Skont analiżi li sar mil-Latvja tad-dikjarazzjonijiet tal-VAT ta' operaturi ekonomiċi fi ħdan il-limitu previst, l-ammont nett ta' VAT li għandu jitħallas fil-baġit nazzjonali ta' dawn il-persuni taxxabbli huwa ċifra negattiva. Għalhekk, il-miżura proposta kważi ma jkollha ebda impatt fuq l-ammont ġenerali ta' dħul ta' VAT miġbur fl-istadju tal-konsum finali. Id-deroga tibqa' tgħodd mill-anqas sal-31 ta' Diċembru 2013 jew sa meta tidħol fis-seħħ Direttiva dwar il-limitu tal-fatturat annwali li inqas minnu l-fornimenti ta' persuna taxxabbli jistgħu jkunu eżentati mill-VAT. | 130 | Id-dispożizzjonijiet eżistenti fil-qasam tal-proposta Fl-2004, il-Kummissjoni għamlet proposta biex jiżdied għal EUR 100 000 l-limitu tal-fatturat annwali disponibbli għall-Istati Membri (COM(2004) 728 finali) għall-eżenzjoni mill-VAT tal-persuni taxxabbli. | 141 | Il-konsistenza mal-bqija tal-politiki u l-għanijiet tal-Unjoni Mhux applikabbli. | IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT | Il-konsultazzjoni mal-partijiet interessati | 219 | Mhux rilevanti. | Il-ġbir u l-użu tal-kompetenzi | 229 | Ma kienx hemm bżonn ta’ kompetenza esterna. | 230 | Stima tal-impatt Id-deċiżjoni għandha l-għan li ddaħħal miżura ta' simplifikazzjoni li tneħħi ħafna mill-obbligi tal-VAT għan-negozji li jaħdmu b’fatturat annwali li mhux ogħla minn EUR 50 000 u għalhekk għandha potenzjal għal impatt pożittiv. Minħabba l-ambitu strett tad-deroga u l-applikazzjoni limitata fiż-żmien, l-impatt ikun limitat fi kwalunkwe każ. | ELEMENTI LEGALI TAL-PROPOSTA | 305 | Sinteżi tal-azzjoni proposta Awtorizzazzjoni lill-Latvja biex tapplika deroga mid-Direttiva 2006/112/KE dwar l-introduzzjoni ta' miżura ta' simplifikazzjoni għan-negozji b’fatturat annwali li ma jaqbiżx EUR 50 000. | 310 | Bażi legali L-Artikolu 395 tad-Direttiva dwar il-VAT 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud. | 329 | Il-prinċipju tas-sussidjarjetà Il-proposta taqa' taħt il-kompetenza esklussiva tal-UE. Il-prinċipju tas-sussidjarjetà għaldaqstant ma jgħoddx. | Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġuni(jiet) li ġejja/in. | 331 | Id-Deċiżjoni tikkonċerna awtorizzazzjoni mogħtija lil Stat Membru wara talba li għamel hu stess u ma tikkostitwixxi l-ebda obbligu. | 332 | Minħabba l-ambitu limitat tad-deroga, il-miżura speċjali hija proporzjonata mal-għan mixtieq. | L-għażla tal-istrumenti | 341 | L-istrumenti proposti: Deċiżjoni. | 342 | Mezzi oħra ma jkunux xierqa għar-raġuni(jiet) ta’ hawn taħt. Skont l-Artikolu 395 tad-Direttiva dwar il-VAT 2006/112/KE dwar is-sistema komuni ta' taxxa fuq il-valur miżjud, deroga mir-regoli komuni dwar il-VAT hija possibbli b'awtorizzazzjoni mill-Kunsill li jaġixxi b'mod unanimu fuq proposta mill-Kummissjoni. Deċiżjoni tal-Kunsill hija l-iktar strument adattat ladarba tista' tiġi indirizzata lill-Istati Membri individwali. | IMPLIKAZZJONI BAġITARJA | 409 | Il-proposta ma għandha l-ebda implikazzjoni għall-baġit tal-Unjoni. | TAGħRIF ADDIZZJONALI | Klawżola ta’ analiżi/reviżjoni/terminazzjoni awtomatika | 533 | Il-proposta tinkludi klawżola ta' estinzjoni | E-3141 | 2010/0193 (NLE) Proposta għal DEĊIŻJONI TA' IMPLIMENTAZZJONI TAL-KUNSILL li tawtorizza lir-Repubblika tal-Latvja biex tapplika miżura ta' deroga mill-Artikolu 287 tad-Direttiva tal-Kunsill 2006/112/KE dwar is-sistema komuni ta' taxxa fuq il-valur miżjud IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[1], u partikolarment l-Artikolu 395(1) tagħha, Wara li kkunsidra l-proposta mill-Kummissjoni, Billi: 1. B'ittra rreġistrata mis-Segretarjat Ġenerali tal-Kummissjoni tas-17 ta' Frar 2010 il-Latvja talbet awtorizzazzjoni għal miżura ta' deroga mill-Artikolu 287(10) tad-Direttiva 2006/112/KE sabiex teżenta persuni taxxabbli li l-fatturat annwali tagħhom ma jaqbiżx EUR 50 000. Din teħles lil dawk il-persuni taxxabbli minn ċerti obbligi, jew mill-obbligi kollha, tal-VAT imsemmija fil-Kapitoli 2 sa 6 tat-Titolu XI tad-Direttiva dwar il-VAT. 2. B’konformità mal-Artikolu 395(2) tad-Direttiva 2006/112/KE, il-Kummissjoni informat lill-Istati Membri l-oħra b’ittra datata l-4 ta’ Mejju 2010 bit-talba li saret mil-Latvja. Permezz ta' ittra datata s-7 ta' Mejju 2010, il-Kummissjoni nnotifikat lil-Latvija li kellha l-informazzjoni kollha meħtieġa biex tqis it-talba. 3. Skema speċjali għall-impriżi ż-żgħar diġà hija disponibbli għall-Istati Membri skont it-Titolu XII tad-Direttiva dwar il-VAT. Din il-miżura tidderoga mit-Titolu XII tad-Direttiva tal-VAT sakemm il-limitu għall-iskema tal-fatturat annwali tal-persuna taxxabbli huwa ogħla minn dak preżentament permess għal-Latvja taħt l-Artikolu 287(10) tad-Direttiva 2006/112/KE, li huwa EUR 17 200. 4. Limitu ogħla jista' jnaqqas b'mod sinifikanti l-obbligi tal-iżgħar negozji, filwaqt li l-karattru fakoltattiv għall-persuni taxxabbli jippermetti lin-negozji li jagħżlu l-arranġamenti normali tal-VAT. 5. Fil-proposta tagħha għal-Direttiva biex tissimplifika l-obbligi tat-taxxa fuq il-valur miżjud tad-29 ta' Ottubru 2004[2], il-Kummissjoni inkludiet dispożizzjonijiet maħsuba biex jippermettu lill-Istati Membri biex jistabbilixxu l-limitu tal-fatturat annwali għall-iskema ta' eżenzjoni mill-VAT sa ammont massimu ta' EUR 100 000 jew l-ekwivalenti fil-valuta nazzjonali, bil-possibbiltà li dan l-ammont ikun aġġornat kull sena. It-talba ppreżentata mil-Latvja hi konformi ma' din il-proposta. 6. Din id-deroga ma jkollhiex impatt fuq ir-riżorsi proprji tal-Komunitajiet Ewropej li jakkumulaw mit-taxxa fuq il-valur miżjud, ADOTTA DIN ID-DEĊIŻJONI: Artikolu 1 Permezz ta' deroga mill-Artikolu 287(10) tad-Direttiva 2006/112/KE, ir-Repubblika tal-Latvja hija awtorizzata li teżenta mill-VAT lil persuni taxxabbli li l-fatturat tagħhom m'huwiex ogħla mill-ekwivalenti fil-valuta nazzjonali ta' EUR 50 000 bir-rata tal-jum tal-adeżjoni tagħha. Artikolu 2 Din l-awtorizzazzjoni għandha tiskadi skont liema tiġi l-ewwel bejn id-data tad-dħul fis-seħħ tad-Direttiva li temenda l-ammonti tal-limiti ta' fatturat annwali li taħtu l-persuni taxxabbli jistgħu jikkwalifikaw għal eżenzjoni mill-VAT u l-31 ta' Diċembru 2013. Artikolu 3 Din id-Deċiżjoni hija indirizzata lir-Repubblika tal-Latvja. Magħmul fi Brussell, Għall-Kunsill Il-President [1] ĠU L 347, 11.12.2006, p. 1. [2] COM (2004) 728 finali (ĠU C 24, 29.01.2005, p. 8).